C 288/20

Az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelem közzététele

(2021/C 288/06)

Ez a közzététel az 1308/2013/EU európai parlamenti és tanácsi rendelet (1) 98. cikke alapján jogot keletkeztet a módosítás iránti kérelem elleni felszólalásra, amely a közzététel időpontjától számított két hónapon belül tehető meg.

A TERMÉKLEÍRÁS MÓDOSÍTÁSÁRA IRÁNYULÓ KÉRELEM

„ARDÈCHE”

PGI-FR-A1198-AM03

A kérelem benyújtásának időpontja: 2016.9.23.

1. A módosításra vonatkozó szabályok

Az 1308/2013/EU rendelet 105. cikke – Nem kisebb jelentőségű módosítás

2. A módosítás leírása és indokolása

2.1. Engedélyezett szőlőfajták

Az engedélyezett szőlőfajták jegyzéke a következő szőlőfajtákkal egészül ki:

— Couston N. Ez a szőlőfajta, amely 2010-ben került be az engedélyezett szőlőfajták hivatalos jegyzékébe, érdekes tulajdonságokkal rendelkezik, különösen a rozé boroknál. Jó termőképességű, alkalmazkodott az „Ardèche” OFJ előállítási területének sovány talajához, ahonnan származik, és ellenálló a szürkerothadással szemben;

— Floréal B, Muscaris B, Solaris B, Soreli B, Souvignier Gris B, Voltis B, Artaban N, Monarch N, Prior N, Vidoc N.

Ezek a fajták a gombabetegségekkel szemben ellenálló fajták. Lehetővé teszik a növényvédő szerek használatának csökkentését, ugyanakkor megfelelnek az OFJ előállításához használt fajtáknak. Nem befolyásolják az OFJ borok jellemzőit.

2.2. Címkézés

Módosult az azokat a szőlőfajtákat tételesen felsoroló lista, amelyek neve az „Ardèche” elnevezés mellett használható a termék címkéjén. A kérelmező csoportosulás az előállítás földrajzi területén termesztett valamennyi szőlőfajtát népszerűsíteni szeretné.

Ezért a következő mondat törlésre kerül: „Kizárólag a következő felsorolásban szereplő fajták neve tüntethető fel az »Ardèche« oltalom alatt álló földrajzi jelzés mellett, a »Coteaux de l’Ardèche« megjelöléssel kiegészítve vagy anélkül:

— a vörös- vagy rozé borok esetében: cabernet franc N, cabernet-sauvignon N, caladoc N, carignan N, chatus N, cinsault N, gamaret N, gamay N, grenache N, marselan N, merlot N, pinot N, syrah N;

— a fehérborok esetében: chardonnay B, clairette B, grenache B, marsanne B, muscat petits grains B, roussanne B, sauvignon B, ugni B, viognier B.”

2.3. Hozam

A rozé borok maximális terméshozama 90 hl/hektárról 110 hl/ha-ra emelkedett.

Ez a kis mértékben megnövelt hozam nem befolyásolja az „Ardèche” megnevezéssel előállított rozé borok jellegzetességét.

2.4. A szőlőből készült termékek kategóriái

A minőségi pezsgők előállítására vonatkozó rendelkezéseket az „Ardèche” OFJ-ről szóló 2011 október 28-i rendeletet hatályon kívül helyező, és a termékleírásnak a minőségi rozé vagy fehér pezsgőkre vonatkozó rendelkezéseit jóváhagyó 2015. március 2-i államtanácsi határozat alapján el kell hagyni.

2.5. Nemzeti és közösségi követelmények – Főbb ellenőrizendő pontok

Pontosították a termékek ellenőrzésére vonatkozó rendelkezéseket: a termékek érzékszervi vizsgálatára akkor kerül sor, ha a belső ellenőrzés (a hordós és a kiszerelt borok érzékszervi vizsgálata) során rendellenességet tárnak fel.

2.6. Kapcsolat a földrajzi területtel

Az OFJ-t érintő ok-okozati összefüggés jobb alátámasztása érdekében kiegészült az eredettel való kapcsolat bemutatása.

Az ok-okozati összefüggéssel foglalkozó rész eleje egy bevezető mondattal egészült ki a következők pontosítása érdekében: „A földrajzi terület és az »Ardèche« oltalom alatt álló földrajzi jelzéssel ellátott borok közötti ok-okozati összefüggés az ardèche-i borok hírnevén alapul, amelyre a minőségüknek köszönhetően tettek szert.” Az ok-okozati összefüggés leírása továbbá a következő mondattal egészül ki: „Mintegy száz olyan természetvédelmi és kulturális terület van, ahol a turisták felfedezhetik az ardèche-i szőlővidék szőlő- és borkultúrájának gazdagságát. Ardèche turisztikai vonzereje a tájakon és az itt végezhető szabadtéri tevékenységeken alapul. Az ardèche-i szőlővidék hírnevének köszönhetően a Turizmusfejlesztési Ügynökség (Agence de Développement Touristiques, Atout France) »Borvidékek és látnivalók« címmel hirdeti a vidéket, ezzel is elismerve annak gazdag borturizmusát.”

A borok jellemzőinek pontosabb leírása érdekében a kapcsolatot bemutató rész is kiegészült: „A vörös-, rozé és fehérborokat mindig jelenlévő gyümölcsös aromák jellemzik, amelyek intenzitása és dominanciája a felhasznált szőlőfajtáktól és az alkalmazott technológiától függően változik. ”

A természeti környezet jellemzőit szintén pontosították:

— „A triász földtörténeti időszakban keletkezett kőzetek eróziójából származó, ősrégi cévennes-i homokkő talajok savasak, jó vízáteresztő képességűek és alacsony szervesanyag-tartalmúak. Ezek a sajátosságok nagyon kifejezett gyümölcsös aromákat kölcsönöznek a vörösboroknak.”;

— Bas-Vivarais térsége „sekély mészkőtalajokon terül el, amelyek alacsony terméshozamot biztosítanak a Grenache fajtán alapuló, kiváló minőségi borok készítéséhez. A nagyon köves talaj tavasszal felmelegszik és éjszaka leadja a napközben eltárolt hőt, ami kedvező a szőlő számára”, továbbá „Az erről a területről származó vörösborok a gyümölcsös aromák mellett fűszeres jegyekkel és markánsabb szerkezettel rendelkeznek.”;

— A Bas-Vivarais térségének peremén található Coiron egy „valódi bazalt talapzat, amely a Francia-Középhegység beékelődése a mediterrán vidékbe. A nyomelemekben rendkívül gazdag bazalt és a kvarc biztosítja a vörösborok gyümölcsösségét és frissességét, illetve a fehérborok lágyságát.”;

— Végül a Rhône-völgy déli részén „a szőlőültetvények a gömbölyded kaviccsal borított, napsütötte lejtőkön terülnek el. Ezek az ültetvények gyümölcsös, strukturált és összetett vörösborok készítését teszik lehetővé, míg az okker színű, finom löszös földek friss és gyümölcsös fehér- és rozé borokat, valamint lágy szerkezetű, gyümölcsös vörösborokat adnak.”

2.7. A borok érzékszervi jellemzőinek leírása

A borok színének és érzékszervi jellemzőinek meghatározása érdekében pontosították a borok érzékszervi leírását.

A vörösborok esetében a következőt határozták meg: „a kinyerést úgy végzik, hogy általában érett és lágy tanninokkal rendelkező, kellemes szerkezetet kapjanak, de vannak testesebb borok is. A vörösborok aromavilága a piros húsú gyümölcsök gyümölcsösségétől a fűszeres aromákig terjed. Erőteljes színük a málnavöröstől a gránátvörösig terjed. ”

A fehérborok „színe a zöldes árnyalatokban játszó halványsárgától az aranysárgáig terjed. Az intenzív aromák a fehér húsú gyümölcs frissességének köszönhetően bontakoznak ki, és citrusos vagy virágos jegyeket hordoznak.”

Végül a rozé borok „friss és ízletes piros gyümölcsökre, virágokra és citrusfélékre emlékeztető, intenzív aromákat vonultatnak fel. Színskálájuk a lazacrózsaszínes árnyalatú halványszürkétől vagy rozészürkétől az élénkebb és mélyebb rozéárnyalatokig terjed.”

2.8. Földrajzi terület és a közvetlenül szomszédos terület

A földrajzi területhez és a földrajzi terület közvetlen szomszédságában lévő területhez tartozó településeket a nemzeti referenciának minősülő 2019. évi földrajzi kódex alapján településlistába szedték. A települések listába szedése nem változtatja meg a földrajzi területet és a közvetlen szomszédságában lévő területet.

2.9. Az ellenőrző szerv kapcsolattartási adatai

Frissítésre kerültek az ellenőrzésért felelős hatóság és a CERTIPAQ ellenőrző szerv kapcsolattartási adatai.

EGYSÉGES DOKUMENTUM

1. Elnevezés(ek)

Ardèche

2. A földrajzi árujelző típusa

OFJ – oltalom alatt álló földrajzi jelzés

3. A szőlőből készült termékek kategóriái

1. Bor

4. A bor(ok) leírása

Ardèche OFJ

Az „Ardèche” oltalom alatt álló földrajzi jelzés a csendes vörös-, rozé és fehérborok számára van fenntartva.

A vörös-, rozé és fehérborokat gyümölcsös aromák jellemzik, amelyek mindig jelen vannak, még ha intenzitásuk és jellegük a felhasznált szőlőfajtáktól és az alkalmazott technológiáktól függően változik is.

A vörösborok esetében a kinyerést úgy végzik, hogy általában érett és lágy tanninokkal rendelkező, kellemes szerkezetet kapjanak, de vannak testesebb borok is. A vörösborok aromavilága a piros gyümölcsös aromáktól a fűszeres aromákig terjed. Erőteljes színük a málnavöröstől a gránátvörösig terjed.

A rozé borok esetében az alkalmazott borkészítési eljárások lehetővé teszik a kiváló egyensúly fenntartását, valamint a borok frissességének és a gyümölcsösség megőrzését. A rozé borok friss és ízletes piros gyümölcsökre, virágokra és citrusfélékre emlékeztető, intenzív aromákat vonultatnak fel. Színskálájuk a lazacrózsaszínes árnyalatú halványszürkétől vagy rozészürkétől az élénkebb és mélyebb rozéárnyalatokig terjed.

A fehérborok esetében az alkalmazott borkészítési eljárások lehetővé teszik a kiváló egyensúly fenntartását, valamint a borok frissességének és a gyümölcsösség megőrzését. Színük a zöldes árnyalatokban játszó halványsárgától az aranysárgáig terjed. Az intenzív aromák a fehér húsú gyümölcs frissességének köszönhetően bontakoznak ki, és citrusos vagy virágos jegyeket hordoznak.

A borok megfelelnek az uniós jogszabályokban meghatározott analitikai kritériumoknak.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9 Minimális összes savtartalom Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

a) Alapvető borászati eljárások

Minden borászati eljárásnak eleget kell tennie az uniós szinten, valamint a mezőgazdaságról és a tengeri halászatról szóló törvénykönyvben meghatározott kötelezettségeknek

b) Maximális hozamok

Az „Ardèche” OFJ alá tartozó fehér- és vörösborok esetében:

hektáronként 90 hektoliter

Az „Ardèche” OFJ alá tartozó rozé borok esetében:

hektáronként 110 hektoliter

6. Körülhatárolt földrajzi terület

A szőlő szüretelése és az „Ardèche” oltalom alatt álló földrajzi jelzés hatálya alá tartozó borok erjesztése és készítése a 2019. áprilisi hivatalos földrajzi kódex (Code Officiel Géographique) alapján a következő települések területén történik az alábbi megyékben:

— Ardèche megye: valamennyi település.

— Gard megye: Barjac, Le Garn, Issirac, Laval-Saint-Roman, Montclus, Rivières, Rochegude, Saint-André-de-Roquepertuis, Saint-Denis, Saint-Jean-de-Maruéjols-et-Avéjan, Saint-Privat-de-Champclos.

7. Fontosabb szőlőfajták

Alicante Henri Bouschet N

Aligoté B

Alphonse Lavallée N

Aléatico N

Aramon N

Aramon blanc B

Aramon gris G

Aranel B

Arinarnoa N

Artaban N

Aubun N – Murescola

Barbaroux Rs

Biancu Gentile B

Bourboulenc B – Doucillon blanc

Brun argenté N – Vaccarèse

Cabernet franc N

Cabernet-Sauvignon N

Caladoc N

Calitor N

Cardinal Rg

Carignan N

Carignan blanc B

Chambourcin N

Chardonnay B

Chasan B

Chasselas B

Chasselas rose Rs

Chatus N

Chenanson N

Chenin B

Cinsaut N – Cinsault

Clairette B

Clairette rose Rs

Clarin B

Colombard B

Cot N – Malbec

Couderc noir N

Counoise N

Couston N

Danlas B

Egiodola N

Floreal B

Gamaret

Gamay Fréaux N

Gamay N

Gamay de Bouze N

Gamay de Chaudenay N

Ganson N

Gewurztraminer Rs

Gramon N

Grenache N

Grenache blanc B

Grenache gris G

Gros Manseng B

Gros vert B

Jurançon noir N – Dame noire

Listan B – Palomino

Lival N

Lledoner pelut N

Macabeu B – Macabeo

Marsanne B

Marselan N

Mauzac rose Rs

Melon B

Merlot N

Merlot blanc B

Meunier N

Mollard N

Monarch N

Mondeuse N

Mondeuse blanche B

Monerac N

Montils B

Morrastel N – Minustellu, Graciano

Mourvaison N

Mourvèdre N – Monastrell

Mouyssaguès

Muresconu N – Morescono

Muscadelle B

Muscardin N

Muscaris B

Muscat Ottonel B – Muscat, Moscato

Muscat cendré B – Muscat, Moscato

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains roses Rs – Muscat, Moscato

Muscat à petits grains rouges Rg – Muscat, Moscato

Müller-Thurgau B

Nielluccio N – Nielluciu

Noir Fleurien N

Négret de Banhars N

Négrette N

Oberlin noir N

Ondenc B

Orbois B

Pagadebiti B

Pascal B

Perdea B

Persan N

Petit Courbu B

Petit Manseng B

Petit Meslier B

Petit Verdot N

Picardan B – Araignan

Pineau d’Aunis N

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Plant de Brunel N

Plant droit N – Espanenc

Plantet N

Portan N

Portugais bleu N

Poulsard N – Ploussard

Prior N

Prunelard N

Précoce Bousquet B

Précoce de Malingre B

Raffiat de Moncade B

Ravat blanc B

Rayon d’or B

Riesling B

Riminèse B

Rivairenc N – Aspiran noir

Rivairenc blanc B – Aspiran blanc

Rivairenc gris G – Aspiran gris

Romorantin B – Danery

Rosé du Var Rs

Roublot B

Roussanne B

Rubilande Rs

Sacy B

Saint Côme B

Saint-Macaire N

Saint-Pierre doré B

Sauvignon B – Sauvignon blanc

Sauvignon gris G – Fié gris

Savagnin blanc B

Savagnin rose Rs

Sciaccarello N

Segalin N

Seinoir N

Select B

Semebat N

Semillon B

Servanin N

Seyval B

Solaris B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Tibouren N

Tourbat B

Tressot N

Trousseau N

Téoulier N

Ugni blanc B

Valdiguié N

Valérien B

Varousset N

Velteliner rouge précoce Rs

Verdesse B

Vermentino B – Rolle

Vidoc N

Villard blanc B

Villard noir N

Viognier B

Voltis B

8. A kapcsolat(ok) leírása

A földrajzi terület és a termékek sajátosságai

A délkelet-franciaországi Ardèche megye, amely az egykori Vivarais régiónak felel meg, igen változatos földrajzi adottságokkal rendelkezik, amit a megye délkeleti részén a Rhône és az Ardèche folyó összefolyása (40 m tengerszint feletti magasság) és az 1 754 m magas Mézenc-hegy (középnyugaton) közötti szintkülönbség is jelez. Keleten a 140 km hosszan húzódó Rhône-völgy jelenti a természetes határt, nyugaton pedig a Francia-Középhegység fennsíkjai határolják.

Ez a nagy múltú borvidék olyan borokat adott, amelyek régóta megalapozták elismerésüket és hírnevüket. Az ardèche-i bortermelés a turizmussal együtt a terület gazdasági fejlődésének meghatározó eleme. A megye mezőgazdasági termelésében a bortermelés áll az első helyen, és a szőlővidék, amely főként Ardèche déli felére koncentrálódik, a Rhône-Alpes régió harmadik legnagyobb szőlőültetvénye. Meg kell jegyezni, hogy az ardèche-i Cévennes-ekben (a 90-es években) újra felfedeztek egy őshonos szőlőfajtát, a Chatus N-t, amelynek ültetvényei elpusztultak az 1880-as filoxéravészben. Termesztése újjáéledt ebben a cévennes-i körzetben, ami azért örvendetes, mert erős, tanninos és karakteres borok készíthetők ebből a szőlőfajtából.

A vörös-, rozé és fehérborokat mindig jelenlévő gyümölcsös aromák jellemzik, amelyek intenzitása és dominanciája a felhasznált szőlőfajtáktól és az alkalmazott technológiától függően változik.

Cévennes: kiválóan megfelel a szőlő számára. A Gamay fajtát a Cévennes-ek déli részének alacsonyan fekvő területein termesztik, míg a Syrah, a Cinsault, a Grenache és a Chatus fajták a jó fekvésű domboldalakon találhatók meg. Az ebben a 200 és 900 méter közötti tengerszint feletti magasságban elhelyezkedő mezőgazdasági régióban a szőlőültetvények túlnyomó többségét kőfallal megtámasztott teraszokon (faïsses) alakították ki, amelyeket a mezőgazdasági termelők gondosan karbantartanak. Ez a környezet kiváló feltételeket biztosít a szőlő fenolos éréséhez. A triász földtörténeti időszakban keletkezett kőzetek eróziójából származó, ősrégi cévennes-i homokkő talajok savasak, jó vízáteresztő képességűek és alacsony szervesanyag-tartalmúak. Ezek a sajátosságok nagyon kifejezett gyümölcsös aromákat kölcsönöznek a vörösboroknak.

Bas Vivarais: a borok a száraz és sivár domboldalakról és fennsíkokról származnak. A Grenache szőlőfajtát inkább a lejtőkön termesztik, míg a Syrah N a valamivel tápanyagdúsabb talajokat kedveli. Ebben a térségben a növényzet megsínyli a nyári szárazságot, a vidék sekély mészkőtalajokon terül el, amelyek alacsony terméshozamot biztosítanak a Grenache fajtán alapuló, kiváló minőségi borok készítéséhez. A nagyon köves talaj tavasszal felmelegszik és éjszaka leadja a napközben eltárolt hőt, ami kedvező a szőlő számára. Rengeteg kakukkfű, borsikafű, vadlevendula és levendula található itt. Az erről a területről származó vörösborok a gyümölcsös aromák mellett fűszeres jegyekkel és markánsabb szerkezettel rendelkeznek.

Coiron: itt a Bas Vivarais-vel határos térségben termesztik a szőlőt. A tengerszint feletti magasságra és a hőmérséklet-ingadozásra tekintettel inkább a korai szőlőfajtákat használják ahhoz, hogy optimalizálják az igen karakteres borok, köztük a rozé borok előállításának módszereit. Ez egy valódi bazalt „talapzat”, amely a Francia-Középhegység beékelődése a mediterrán vidékbe. A nyomelemekben rendkívül gazdag bazalt és a kvarc biztosítja a vörösborok gyümölcsösségét és frissességét, illetve a fehérborok lágyságát.

Rhône-völgy: Északon, a teraszokon és a domboldalakon nemes szőlőfajtákkal (Merlot N-nel, Cabernet-sauvignon N-nel, Syrah N-nel, Caladoc N-nel stb.) beültetett parcellák szolgálnak az OFJ borok előállítására. Délen a szőlőültetvények a gömbölyded kaviccsal borított, napsütötte lejtőkön terülnek el. Ezek az ültetvények gyümölcsös, strukturált és összetett vörösborok készítését teszik lehetővé, míg az okker színű, finom löszös földek friss és gyümölcsös fehér- és rozé borokat, valamint lágy szerkezetű, gyümölcsös vörösborokat adnak.

A földrajzi terület és a termék sajátosságai közötti ok-okozati kapcsolat

A földrajzi terület és az „Ardèche” oltalom alatt álló földrajzi jelzéssel ellátott borok közötti ok-okozati összefüggés az ardèche-i borok hírnevén alapul, amelyre a minőségüknek köszönhetően tettek szert.

Ardèche-ben a szőlőtermesztés jelentős szerepet játszik a tájrendezésben azáltal, hogy igazodik a környezeti kötöttségekhez (a nehezen művelhető területeket foglalja el, teraszokat vagy „faïsses”-eket alakítottak ki stb.), és ez alakítja a tájat. Ez a tájformáló tevékenység nem semleges hatású, hiszen a szőlővidék közel 350 településen terül el.

A szőlőtermesztésre használt köves területek, a sivár földek vagy a kavicsos teraszok, valamint a mediterrán és kontinentális hatásoknak egyaránt kitett mezoklímák kedvezőek az „Ardèche” OFJ boraira jellemző gyümölcsös aromájú borok előállításához.

Az elmúlt évtizedekben az ardèche-i szőlővidék jelentős fejlődésen ment keresztül, amelyben meghatározó szerepet játszott az 1970-es évek végén történt fajtaváltás.

Ezzel egy időben mind a magánpincészetekben, mind a szövetkezeti szektorban végbement a borászati eszközök korszerűsítése (1980).

Az ágazat dinamizmusát számos gazdasági szereplő tartja életben: 12 szövetkezeti pincészet (amelyek az „Union des Vignerons des Coteaux de l’Ardèche” nevű szövetségben tömörülnek), 4 független szövetkezeti pincészet és 60 magánpincészet működik a mintegy 7 500 hektárnyi szőlőültetvényen.

E borok hírneve helyileg kapott szárnyra, köszönhetően a „Gorges de l’Ardèche” régió és általában Ardèche megye turisztikai vonzerejének, továbbá a pincékben, valamint a helyi piacokon és rendezvényeken történő értékesítés fejlődésének (ruomsi piac, serrières-i borvásár stb.). Mintegy száz olyan természetvédelmi és kulturális terület van, ahol a turisták felfedezhetik az ardèche-i szőlővidék szőlő- és borkultúrájának gazdagságát. Ardèche turisztikai vonzereje a tájakon és az itt végezhető szabadtéri tevékenységeken alapul. Az ardèche-i szőlővidék hírnevének köszönhetően a Turizmusfejlesztési Ügynökség (Agence de Développement Touristiques, Atout France) „Borvidékek és látnivalók” címmel hirdeti a vidéket, ezzel is elismerve annak gazdag borturizmusát.

A borok minőségének köszönhetően az „Ardèche” OFJ-t országos, mi több, nemzetközi szinten is elismerik. Az ardèche-i borok 1970 óta vesznek részt a párizsi általános mezőgazdasági versenyen (Concours Général Agricole de Paris), és ott számos díjat szereztek. A híres borkalauzokban, például a „Guide Hachette des Vins” borkalauzban is sok helyen szerepelnek. Ezenfelül nemzetközi versenyeken, például a lyoni nemzetközi borversenyen (Concours International des vins) is kiválóan szerepelnek.

Borai hírnevének köszönhetően Ardèche megye ma már a Rhône-Alpes régió vezető OFJ bortermelője a 350 000 hl forgalmazott mennyiséggel, amelynek 20 %-át exportálják, ami azt jelenti, hogy ezek a borok több mint 20 országban (különösen az Egyesült Államokban, az Egyesült Királyságban stb.) megtalálhatók.

9. További alapvető feltételek

Címkézés

Jogi keret:

Nemzeti jogszabályok

A további feltétel típusa:

A címkézésre vonatkozó kiegészítő rendelkezések

A feltétel leírása:

Az „Ardèche” oltalom alatt álló földrajzi jelzés kiegészíthető egy vagy több szőlőfajta nevével, valamint a „primeur” (primőr) vagy „nouveau” (új) felirattal.

Az „Ardèche” oltalom alatt álló földrajzi jelzés kiegészíthető a „Coteaux de l’Ardèche” kisebb földrajzi egység nevével.

Az Európai Unió OFJ logójának szerepelnie kell a címkén, ha az „indication géographique protégée” (oltalom alatt álló földrajzi jelzés) felirat helyett a „Vin de Pays” (tájbor) hagyományos felirat szerepel.

A földrajzi terület közvetlen szomszédságában lévő terület

Jogi keret:

Nemzeti jogszabályok

A további feltétel típusa:

A körülhatárolt földrajzi területen való előállítás tekintetében biztosított eltérés

A feltétel leírása:

Az „Ardèche” oltalom alatt álló földrajzi jelzéssel ellátott borok erjesztése és készítése tekintetében biztosított eltérés kapcsán meghatározott, közvetlenül szomszédos terület a következő települések területét foglalja magában a 2019. áprilisi hivatalos földrajzi kódex (Code officiel géographique) alapján:

Drôme megye (26): 75 település — Albon, Allan, Ambonil, Ancône, Andancette, Anneyron, La Bâtie-Rolland, Beaumont-lès-Valence, Beaumont-Monteux, Beausemblant, Beauvallon, Bonlieu-sur-Roubion, Bourg-lès-Valence, Chanos-Curson, Chantemerle-les-Blés, Charols, Châteauneuf-de-Galaure, Châteauneuf-du-Rhône, Claveyson, Cléon-d’Andran, Cliousclat, Condillac, La Coucourde, Crozes-Hermitage, Donzère, Érôme, Espeluche, Étoile-sur-Rhône, Fay-le-Clos, La Garde-Adhémar, Gervans, Les Granges-Gontardes, Granges-les-Beaumont, Larnage, La Laupie, Laveyron, Livron-sur-Drôme, Loriol-sur-Drôme, Malataverne, Manas, Marsanne, Mercurol-Veaunes, Mirmande, Montboucher-sur-Jabron, Montéléger, Montélimar, La Motte-de-Galaure, Mureils, Pierrelatte, Ponsas, Pont-de-l’Isère, Portes-en-Valdaine, Portes-lès-Valence, Puygiron, Ratières, La Roche-de-Glun, Rochefort-en-Valdaine, Roynac, Saint-Avit, Saint-Barthélemy-de-Vals, Saint-Gervais-sur-Roubion, Saint-Marcel-lès-Sauzet, Saint-Marcel-lès-Valence, Saint-Martin-d’Août, Saint-Rambert-d’Albon, Saint-Uze, Saint-Vallier, Saulce-sur-Rhône, Sauzet, Savasse, Serves-sur-Rhône, Tain-l’Hermitage, La Touche, Les Tourrettes, Valence.

Isère megye (38): 21 település — Agnin, Anjou, Assieu, Auberives-sur-Varèze, Bougé-Chambalud, Chanas, La Chapelle-de-Surieu, Cheyssieu, Clonas-sur-Varèze, Le Péage-de-Roussillon, Roussillon, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Saint-Prim, Saint-Romain-de-Surieu, Salaise-sur-Sanne, Sonnay, Vernioz, Ville-sous-Anjou.

Gard megye(30): 44 település — Aiguèze, Allègre-les-Fumades, Aujac, Bessèges, Bonnevaux, Bordezac, Bouquet, Carsan, Chambon, Chamborigaud, Concoules, Cornillon, Courry, Gagnières, Génolhac, Goudargues, Les Mages, Malons-et-Elze, Le Martinet, Méjannes-le-Clap, Meyrannes, Molières-sur-Cèze, Navacelles, Peyremale, Pont-Saint-Esprit, Ponteils-et-Brésis, Portes, Potelières, Robiac-Rochessadoule, Saint-Alexandre, Saint-Ambroix, Saint-Brès, Saint-Christol-de-Rodières, Saint-Florent-sur-Auzonnet, Saint-Jean-de-Valériscle, Saint-Julien-de-Cassagnas, Saint-Julien-de-Peyrolas, Saint-Laurent-de-Carnols, Saint-Paulet-de-Caisson, Saint-Victor-de-Malcap, Salazac, Sénéchas, Tharaux, La Vernarède.

Loire megye (42): 22 település — Bessey, Bourg-Argental, Burdignes, La Chapelle-Villars, Chavanay, Chuyer, Colombier, Graix, Lupé, Maclas, Malleval, Pélussin, Roisey, Saint-Appolinard, Saint-Julien-Molin-Molette, Saint-Michel-sur-Rhône, Saint-Pierre-de-Boeuf, Saint-Sauveur-en-Rue, Thélis-la-Combe, Véranne, Vérin, La Versanne.

Haute-Loire megye (43): 41 település — Alleyrac, Arlempdes, Barges, Chadron, Le Chambon-sur-Lignon, Champclause, Chaudeyrolles, Chenereilles, Dunières, Les Estables, Fay-sur-Lignon, Freycenet-la-Cuche, Freycenet-la-Tour, Goudet, Lafarre, Landos, Laussonne, Le Mas-de-Tence, Mazet-Saint-Voy, Le Monastier-sur-Gazeille, Montfaucon-en-Velay, Montregard, Moudeyres, Pradelles, Présailles, Raucoules, Rauret, Riotord, Saint-Arcons-de-Barges, Saint-Bonnet-le-Froid, Saint-Étienne-du-Vigan, Saint-Front, Saint-Haon, Saint-Jeures, Saint-Julien-Molhesabate, Saint-Martin-de-Fugères, Saint-Paul-de-Tartas, Salettes, Tence, Les Vastres, Vielprat,

Lozère megye (48): 15 település — Altier, Auroux, La Bastide-Puylaurent, Chastanier, Cheylard-l’Évêque, Langogne, Luc, Naussac-Fontanes, Pied-de-Borne, Pourcharesses, Prévenchères, Rocles, Saint-André-Capcèze, Saint-Flour-de-Mercoire, Villefort.

Vaucluse megye (84): 7 település — Bollène, Lagarde-Paréol, Lamotte-du-Rhône, Lapalud, Mondragon, Mornas, Sainte-Cécile-les-Vignes.

A termékleíráshoz vezető link

http://info.agriculture.gouv.fr/gedei/site/bo-agri/document_administratif-606d5181-139d-4c39-b7c0-ae4daaf8de55

(1) HL L 347., 2013.12.20., 671. o.